I Sveriges Grand Prix stilte Brabham med sin BT46B, også kalt «støvsugeren». Ei stor vifte var montert i bakenden av bilen, offisielt for kjøling av motoren, men i virkeligheten laget viften undertrykk under bilen og dermed økt marktrykk. En uke senere ble viftesystemet forbudt ettersom det negative trykket angivelig sugde opp steiner som ble kastet mot bilene som lå bak.